Sammen med stortingsvalget i 2017 ble det i kommunene Nøtterøy og Tjøme avholdt kommunevalg til Færder kommunes første kommunestyre. 73,4 % av de stemmeberettigede gikk til stemmeurnene. Det skulle velges totalt 47 representanter til kommunestyret. Høyre ble det største partiet og Roar Jonstang gikk i samtaler med Fremskrittspartiet og Kristelig Folkeparti for å drøfte samarbeid. Roar Jonstang ble valgt til ordfører med 27 stemmer mot Jon Sanness Andersen som fikk 20 stemmer. Ikke uventet ble Bjørn Kåre Sevik (FrP) valgt til varaordfører fremfor motkandidaten Jørn Magdahl fra Rødt.